Vrou sterf in Limpopo tydens seekoei-aanvalArgieffoto (Foto: rmferreira, Pixabay) ŉ Vrou van Zimbabwe is dood en ŉ tweede ernstig beseer toe ŉ seekoei hulle in ŉ rivier naby Tzaneen in Limpopo aangeval het. “Een vrou, ongeveer 50 jaar oud, is dood, en haar vriendin, ŉ 57-jarige vrou, ŉ plaaslike inwoner, is ernstig beseer,” het Moatshe Ngoepe, woordvoerder van die polisie, gesê. Die vroue was besig om vis te vang in die Nwanedzi-rivier naby Nkambako. Die 57-jarige vrou is na die Letaba-hospitaal geneem. Die oorledene se naam is nog nie bekend gemaak nie, maar die polisie het bevestig sy is oorspronklik van Zimbabwe. Ngoepe het gesê ŉ geregtelike doodsondersoek word gedoen. Ongeveer 2 900 persone sterf jaarliks weens seekoei-aanvalle.